OzLabs/hebrew-wiki-articles huggingface dataset:
שדה אפרים

שדה אפרים הוא מאחז בהליכי הסדרה, הממוקם בין כפר ניעמה, בלעין, ח'רבת'א בני חרית וראס כרכר. צפון מערבה ממנו נמצאים היישובים ניל"י ונעלה וממזרח לו גוש טלמונים שבמערב בנימין.

== היסטוריה ==
המאחז הוקם ב־2018, על ידי מספר נערים ומשפחה אחת ובהובלתה של המשפחה, כחלק משרשרת חוות הבודדים בישראל, במטרה לשמור על אדמות המדינה ולקיים חיי חקלאות. תושבי הכפר הפלסטיני הסמוך ראס כרכר הפגינו נגד הקמת המאחז שלטענתם אדמותיו עובדו במשך דורות על ידם.

בשנים הראשונות חוו המקומיים קשיים רבים עקב התפרעויות חוזרות ונשנות של הפלסטינים תושבי הכפרים מסביב, ואף נעשו מספר ניסיונות חדירה לאורך השנים.
בשנים הראשונות של החווה לא היו מים זורמים והיו מביאים את המים עם טרקטור מאחד היישובים הקרובים.
כל החשמל בחווה מגיע ממערכת סולארית הממוקמת בחווה.
בתחילה היה במקום עדר כבשים גדול, חיות משק, גינת ירק, בוסתן עצים, זיתים וכרם ענבים.

כיום (2024) יש במקום כשלוש משפחות צעירות המחזיקות את החווה.

המאחז יושב על רכס בולט טופוגרפית, וממנו נשקף נוף למזרח - אל הרי גופנא, מערב בנימין לדרום - הרי ירושלים וצפון השפלה ומערב - אל מישור החוף.
מדרום לחוה נמצא נחל דולב, שזורם לאורך מספר שבועות בשנה במהלך החורף.
כמו כן, סביב החווה מתפתח חורש ים תיכוני טבעי, אלונים, אילות, אורנים קטלבים ועוד ותושבי החווה אף מטפחים את העצים, ונוטעים חדשים.
בשטחי המרעה של החווה מתקיימים מגוון רחב של בעלי חיים, ביניהם צבאים, חזירי בר, שועלים ודורסים, אשר מוצאים מקלט מציד ומבנייה.

במרכז החווה קיימים קו ביצורים ירדניים הכוללים תעלות קשר וביצורים. במקום מספר בורות מים.

===אירועים ביטחוניים===
ב־5 בפברואר 2023 נהרג פלסטיני לא חמוש לאחר שהגיע עם רכבו למאחז ב־8 במרץ 2021 סוכל ניסיון פיגוע דקירה ביישוב.

ב־21 בינואר 2023 נורה מחבל פלסטני בעת שניסה לדקור תושב המאחז.

בעקבות הפיגוע בצומת הפרסה הסמוך לחווה במרץ 2024, קרא יושב ראש מועצה אזורית מטה בנימין, ישראל גנץ, לראש הממשלה בנימין נתניהו להסדיר כתגובה לפיגוע את מעמד החווה הסמוך למקום הפיגוע.<ref></ref>

ב־9 ביוני 2024 חדרו מחבלים למאחז וחדרו לבית, שהיה ריק באותו הלילה, והציתו את המבנה שני המחבלים חוסלו לאחר כ־24 שעות במבצע צבאי.<ref></ref>

=== הסדרה ===
ב-28 ביוני 2024, בתגובה לשורה של צעדים שנקטה הרשות הפלסטינית נגד ישראל בעקבות הלחימה ברצועת עזה במלחמת חרבות ברזל, אישר הקבינט המדיני ביטחוני את הסדרת המאחז יחד עם מספר מקומות נוספים.<ref></ref>

== הערות שוליים ==

קטגוריה:גוש טלמונים
קטגוריה:יישובים שהוקמו ב-2018
קטגוריה:מאחזים ביהודה ושומרון
ניקולא הקטן: שמח עד הגג

ניקולא הקטן: שמח עד הגג (באנגלית: Little Nicholas: Happy As Can Be, בצרפתית: Le Petit Nicolas : Qu'est-ce qu'on attend pour être heureux ?) הוא סרט הנפשה צרפתי משנת 2022 בבימויו של אמנדין פרדון ובנג'מין מסובר.<ref name="debruge">Peter Debruge, [https://variety.com/2022/film/reviews/little-nicholas-happy-as-can-be-review-le-petit-nicolas-1235298242/ "‘Little Nicholas: Happy as Can Be’ Review: The Pint-Size Hero of a Cartoon ‘The 400 Blows’ Meets His Makers"] . Variety, 19 June 2022.</ref> הסרט מתאר את סיפורם של רנה גוסיני וז'אן-ז'אק סמפה כשהם יוצרים את סדרת ספרי הילדים המאוירים המשפיעה ניקולא הקטן, המשלבת בין סצנות המתארות קטעים מהספרים וסצנות שמתארות את יצירת העולם האמיתי של הספרים כולל גוסיני וסמפה אשר מקיימים אינטראקציה עם ניקולא הקטן ומדברים איתו ישירות.<ref name="radar">Kaveh Jalinous, [https://www.undertheradarmag.com/reviews/little_nicholas_happy_as_can_be "Little Nicholas: Happy As Can Be"] . Under the Radar, 21 December 2022.</ref>

בסרט מככבים אלן צ'אבט בתפקיד גוסיני, לורן לאפיט בתפקיד סמפה וסיימון פאליו בתפקיד ניקולא הקטן. בתו של גוסיני, אן גוסיני, הייתה אחת הכותבות.<ref name="pedersen">Lise Pedersen, [https://variety.com/2022/film/global/the-little-nicholas-cannes-1235270936/ "The Little Nicholas Meets His Makers in Cannes World Premiere Animation Film"] . Variety, 19 May 2022.</ref>

הסרט הוקרן בבכורה כהקרנה מיוחדת בפסטיבל הקולנוע בקאן 2022.

== תגובה ביקורתית ==
אלן האנטר מ"סקרין דיילי" שיבח את הסרט, כינה אותו אנימציה מקסימה עם "חלק מהסגנון של סילבן צ'ומט ", וכתב שהוא "מתפתח בקצב נסדק, משקף את האנרגיה הסוערת והתוססת של מוח צעיר סקרן. לודוביק בורס. הניקוד העליז של ז'אן ז'אק מניע את הכל, מציאת סגנון מוזיקלי לכל מצב רוח הגעתו הפעורה של ז'אן ז'אק לפריז מתנגנת כמו נאמבר דינאמי של ג'ין קלי, יש טנגו לתקופתו של רנה בארגנטינה. התרוממות רוח עזה שתתאים לתחושת הציפייה כאשר רנה מגיע לניו יורק בפעם הראשונה". <ref>Allan Hunter, [https://www.screendaily.com/reviews/little-nicholas-happy-as-can-be-review/5170905.article "'Little Nicholas - Happy As Can Be’: Review"]. Screen Daily, 20 May 2022. </ref>

קוה ג'לינוס מ- Under the Radar כתב כי "סגנון האנימציה של ניקולא הקטן, הנשען בעיקר על צבעי מים, הוא הליווי הוויזואלי המושלם לנרטיב הבריזי של הסרט. השימוש המינימליסטי של האנימטורים בצבעים לא רק גורם לכל צילום להיראות כאילו הוא נקרע החוצה. מהספרים עצמם, אבל גם מושך תשומת לב מוגברת הן לצורות של קומפוזיציות והן לניגוד בין חללים מלאים וריקים האנימציה היומיומית הפשוטה, במיוחד בשילוב עם הנרטיב של הסרט, מחזקת שניקולא הקטן מיועד לכולם.

פיטר דברוג' מ- Variety היה מעורב יותר, שיבח את קטעי הסיפור אך כתב כי לקטעים "העולם האמיתי" אין השפעה דרמטית.

== קישורים חיצוניים ==

== הערות שוליים ==

קטגוריה:סרטי 2022
קטגוריה:סרטי הנפשה צרפתיים
קטגוריה:סרטי קומדיה מונפשים
אהרן אבן חיים (השני)

הרב אהרן אבן חיים (השני; סביב ה'ש"ץ, 1630 - י"ב בתמוז ה'תמ"ח, 1688) היה פוסק הלכה, דיין בחברון ואב בית הדין של איזמיר במאה השבע עשרה.
== קורותיו ==
נולד לרבי דוד, ככל הנראה בחברון. נכדו של רבי אהרן אבן חיים ה'קרבן אהרן'.<ref>ראו: שפיגל, מוריה רפג, עמ' כג. </ref><ref name=":0">ראו הלכות קטנות דף סט, מהדורת ונציא תס"ד.</ref> סבו מצד אימו היה רבי אליעזר בן ארחא.<ref>ראו: לב שלמה סימן כא.</ref> לימים שימש כדיין בחברון, והתגורר בה לפחות עד שנת תל"ח.<ref>ראו: בניהו, דור אחד בארץ, עמ' רצב.</ref> סביב שנת ה'ת"מ יצא לשליחות לאזור הבלקן, והתמנה לרב האי כיוס. התכתב בהלכה עם חכמי טורקיה ומצרים, כדוגמת הרב מרדכי הלוי (דרכי נעם), רבי יצחק אלגזי,<ref>ראו לדוגמה שו"ת רבי יצחק אלגאזי סימן כד.</ref> רבי שמואל פינטו,<ref>ראו: שפיגל, מוריה רפג עמ' כט.</ref> הרב שלמה הלוי (לב שלמה), עם האחרון שימש בדיינות בטורקיה. ככל הנראה, מאוחר יותר שימש כאב בית הדין של איזמיר.<ref>כפי שתיארוהו אחריו, כאב"ד איזמיר, כדוגמת הרב ישראל יעקב אלגזי בספרו שארית יעקב סוף פרשת עקב. וברכי יוסף אה"ע יג, י.</ref> אחת מפסיקותיו המרכזיות, היא שהקראים לא אוסרים את היין במגעם. פסיקותיו ההלכתיות ששרדו הובאו בדברי האחרונים, כדוגמת הברכי יוסף.<ref>ראו למשל ברכי יוסף אה"ע יג, י.</ref>

נהרג ברעידת האדמה בי"ב תמוז ה'תמ"ח, באיזמיר. על מצבתו נכתב שהיה "הדיין המצוין הרב הכולל".<ref>ראו: פריימאנץ, ענייני שבתי צבי, עמ' 142.</ref> בהגיע שמועת הריגתו לסלוניקי, הספידו רבי אהרן הכהן פרחיה.<ref>בגדי כהונה דרוש לה.</ref>

== חיבוריו ==
* תשובות ופסקים - מפוזרים בכתבי יד, ובספרי חכמי זמנו.
* קונטרס שמות הגיטין - נדפס בסוף ספר הלכות קטנות. לא ברור אם חיברו ממש או שהוא הרחבה של חיבור של סבו בעל הקרבן אהרן.<ref name=":0" />
* פירוש מקיף על עין יעקב - כתב יד.<ref>שם הגדולים, ערך 'עין יעקב'. </ref>

== הערות שוליים ==

קט:איזמיר: רבנים
קט:חברון: רבנים
קט:אבות בתי דין
קטגוריה:אנשי היישוב הוותיק ילידי ארץ ישראל
קטגוריה:אנשי היישוב הוותיק ילידי ארץ ישראל במאה ה-17
גליטאה

הגליטאה (בלטינית: Gallitae; היו שבט גאלי ששכן בעמק העליון של נהר הבלאון (האלפים של פרובאנס עילית) בתקופת הברזל.

== שם ==
הם מוזכרים כ-Gallitae על ידי פליניוס הזקן (המאה ה-1 לספירה) ועל כתובת.<ref name=":0">Pliny. Naturalis Historia, [https://www.loebclassics.com/view/pliny_elder-natural_history/1938/pb_LCL352.103.xml 3:20]. Corpus Inscriptionum Latinarum 5:7817</ref><ref name="Falileyev">, s.v. Gallitae.</ref>

נראה שהשם גליטאה מבוסס על השורש הקלטי gal(l), שפירושו 'כוח, יכולת', שניתן למצוא גם בשמות האתניים גאלי (גאלים) וגלאטאי (גלטים).

== גאוגרפיה ==
בני הגליטאה חיו בעמק העליון של הנהר בלאון, בארץ שנקראה מאוחר יותר "איגר גלאדיוס" בימי הביניים המוקדמים (813–814 לספירה). הטריטוריה שלהם הייתה ממוקמת צפונית לבודיונטיקי, מזרחית לסוגיונטי ולסבאגני, מערבית לאגואיטורי, דרומית לאדאנאטס.<ref name="Talbert">, Map: 16 Col. Forum Iulii-Albingaunum; Map 17: Lugdunum.</ref>

== היסטוריה ==
הם מוזכרים על ידי פליניוס הזקן כאחד מהשבטים האלפיניים שנכבשו על ידי רומא בשנים 15–16 לפני הספירה וששמו נחקק על הטרופאום אלפיום.<ref name=":02">Pliny. Naturalis Historia, [https://www.loebclassics.com/view/pliny_elder-natural_history/1938/pb_LCL352.103.xml 3:20].</ref>

== לקריאה נוספת ==
<div class="mw-content-ltr">
 *
</div>
== ביבליוגרפיה ==
<div class="mw-content-ltr">
*
*
*
*
</div>
== הערות שוליים ==

קטגוריה:גאלים
קטגוריה:שבטים גאלים
קטגוריה:עמים קדומים
SkyBox Labs

SkyBox Labs בע"מ היא מפתחת משחקי וידאו קנדית הממוקמת בברנבי שבקולומביה הבריטית. החברה נוסדה בשנת 2011 על ידי דרק מקניל, שיאנג קונג וסטיבן סילבסטר שפרשו מחברת EA Canada.<ref></ref> החברה ידועה בעיקר בזכות עבודתם עם אולפני Xbox Game ומשחקי המחשב Halo, Age of Empires ומיינקראפט.

== קישורים חיצוניים ==

* 
* 
* 
* 

קטגוריה:חברות משחקי וידאו

== הערות שוליים ==
מלודי

"מלודי" הוא שיר של הזמר הישראלי פאר טסי, מתוך אלבום האולפן "רדיו שטח 2", שיצא לאור ב-26 במאי 2024. זו הרצועה הרביעית באלבום. השיר נכתב על ידי פאר טסי, איתן דרמון וגל ג'ו כהן, שהפיק את השיר יחד עם מתן דרור. השיר יצא לאור כסינגל שיווקי לתחנות הרדיו הישראליות ביולי 2024.<ref></ref>

==הצלחה מסחרית==
עם צאתו של "רדיו שטח 2", השיר "מלודי" הפך לאחד השירים המצליחים ביותר מתוכו, וזכה להצלחה בעיקר ברשתות הסטרימינג. במצעד היטליסט של מאקו, נכנס השיר למקום ה-28, ובשיאו הגיע למקום החמישי, כאשר זהו אחד משני שירים מהאלבום שנכנסו לעשירייה הפותחת במצעד, יחד עם "רוז", שהגיע למקום הראשון. במצעד העשירייה של כאן גימל הגיע למקום השביעי.

==מיקומי שיא==

==קישורים חיצוניים==

==הערות שוליים==

קטגוריה:שירי 2024
קטגוריה:שירי פאר טסי
קטגוריה:שירים בעברית
קטגוריה:שירים שנכתבו על ידי איתן דרמון
קטגוריה:שירים שנכתבו על ידי פאר טסי
קטגוריה:שירים שהולחנו על ידי איתן דרמון
קטגוריה:שירים שהולחנו על ידי פאר טסי
קטגוריה:שירים שהופקו על ידי מתן דרור
אגואיטורי

האגואיטורי (בלטינית: Eguiturii) היו שבט קלטו-ליגורי ששכן בהרי האלפים מריטימה בתקופת הברזל.

== שם ==
הם מוזכרים בתור Eguituri על ידי פליניוס הזקן (המאה הראשונה לספירה).<ref name="Pliny">Pliny. Naturalis Historia, [https://www.loebclassics.com/view/pliny_elder-natural_history/1938/pb_LCL352.103.xml 3:20].</ref>

המשמעות של השם האתני Eguituri(i) נותרה לא ברורה. צורת הנקוב המקורית הייתה כנראה Eguiturii. הקידומת egui - עשויה להיות וריאנט של equi -, שניתן לתרגם כ'סוס'. ניתן להשוות את הסיומת - turi(i) לשם האתני Turi או Turii או (Tyrii), שבט שהתגורר בקרבת מקום בעמק סטורה העליון.

== גאוגרפיה ==
האגואיטורי שכנו כנראה בעמק נהר הורדון העליון. הטריטוריה שלהם הייתה ממוקמת מזרחית לאדאנאטס, לגליטאה והבודיונטיקי, מערבית לנמטורי, צפונית לסנטי ולוורגוני, ודרומית לסבינקאטס ולקטוריגס.

== היסטוריה ==
הם מוזכרים על ידי פליניוס הזקן כאחד מהשבטים האלפיניים שנכבשו על ידי רומא בשנים 15–16 לפני הספירה, וששמו נחקק על הטרופאום אלפיום.

== לקריאה נוספת ==
<div class="mw-content-ltr">
*
</div>
== ביבליוגרפיה ==
<div class="mw-content-ltr">
*
*
*
</div>
== הערות שוליים ==

קטגוריה:גאלים
קטגוריה:שבטים גאלים
קטגוריה:עמים קדומים
נחל פשחור

נחל פַּשְׁחוּר הוא נחל בגליל העליון שבצפון ישראל.<ref></ref> הנחל זורם מצפון מזרח רמת פשחור לנחל עמוד מדרום לצפת. תחילתו ברום של כ-570 מטר מעל פני הים וסופו בנחל עמוד בגובה של כ-365 מטר מעל פני הים.<ref></ref> אורך הנחל הוא כקילומטר וחצי.

שמו של הנחל ניתן לו על שמה של משמרת בית פשחור שהייתה אחת ממשמרות הכהונה שעלו מבבל בעליית עזרא ונחמיה.

במעלה הנחל נמצא המעיין "עין פשחור".<ref></ref>

== הערות שוליים ==

פשחור
קטגוריה:צפת: גאוגרפיה
פאל שטיינר (פוליטיקאי)

פאל שטיינר (בהונגרית: Steiner Pál); בודפשט, 13 במרץ 1953 –) הוא פוליטיקאי יהודי-הונגרי (המפלגה הסוציאליסטית ההונגרית, בקיצור MSZP), חבר במועצת העיר של בודפשט רבתי, מנהיג סיעת MSZP שם. ראש העיר הסוציאליסטי לשעבר של רובע 5, לשעבר חבר האספה הלאומית ההונגרית (חבר פרלמנט) במשך שלוש קדנציות (2014-2002).

==קורות חיים==
נולד במשפחה יהודית בבודפשט. בשנת 1971 סיים את לימודיו בבית הספר התיכון להכשרה מקצועית ולאחר מכן ב-1977 את בית הספר העל תיכוני למקצועות המסחר (מכללה) ואחר כך באוניברסיטה. בשנים 1970–1971, הוא היה מקליט נתונים ב-Ferroglobus Vállalat, ולאחר מכן עבד ב-Szerszám,- ו־Small Machine Sales Vállalat. הוא הצטרף למפלגת הפועלים הסוציאליסטית ההונגרית ב-1986, שם היה חבר פוליטי של הוועדה ברובע 5 של בודפשט עד 1989, אז הפך לחבר מייסד של המפלגה הסוציאליסטית ההונגרית.

== קריירה פוליטית ==
מ-1998 עד 2004 היה נשיא ועדת האתיקה והפשרה הלאומית של MSZP, ב-2004 הפך לחבר נשיאות המפלגה הלאומית. בשנת 2002, נבחר לראשות העיר של רובע 5 של בודפשט, כיהן בתפקיד עד לבחירות 2006. אז הובס אז על ידי אנטאל רוגאן מפידס. מאז הוא נציג עיריית הרובע, שם נבחר לראשונה ב-1994. בבחירות לפרלמנט בהונגריה של 2002, 2006 ו-2010, הוא זכה במנדט פרלמנטרי ברשימת מפלגתו.

== לקריאה נוספת ==
* [http://www.parlament.hu/internet/plsql/ogy_kpv.kepv_adat?p_azon=s043&p_ckl=38 גיליון הנתונים שלו נמצא] באתר האינטרנט של הפרלמנט
* [http://hvg.hu/velemeny.interju/20071126_gyulolet_steinerpal.aspx פאל שטיינר על הסכנות של תוקפנות מילולית] (ראיון), HVG, 2007. 26 בנובמבר

==קישורים חיצוניים==

קטגוריה:פוליטיקאים יהודים הונגרים
קטגוריה:ראשי עיריות בהונגריה
קטגוריה:חברי האספה הלאומית ההונגרית
קטגוריה:יהודים חברי הפרלמנט ההונגרי
קטגוריה:יהדות בודפשט
קטגוריה:בודפשט: אישים
קטגוריה:בוגרי אוניברסיטת אטווש לוראנד בודפשט
קטגוריה:הונגרים שנולדו ב-1953
אריה קורצווייל

אריה יהודה קורצווייל (נולד ב-18 בנובמבר 1931 ח' בכסלו תרצ"ב) הוא פרופסור אמריטוס לעיצוב. ידוע בעיקר בזכות עבודתו רבת השנים באקדמיה לאמנות בצלאל, שם לימד במשך למעלה מ-55 שנה.

== ביוגרפיה ==
קורצווייל נולד בשנת 1931 בקופנהגן לאליעזר ולמרתה, משפחה יוצאת גרמניה מזרם פאג"י. למד בבית ספר יהודי מקומי, והיה חניך בתנועת בבני עקיבא. בתיכון למד בבית ספר המקומי.

בשנת 1943, בעקבות רדיפת היהודים על ידי הנאצים, נמלט עם משפחתו לשוודיה במבצע הצלת יהודי דנמרק. לאחר המלחמה חזר לדנמרק. ב-1947 היגר לקליבלנד והשלים בגרות בישיבת טלז. ב-1949 המשיך לשווייץ שם למד לתואר בבית הספר הטכני הגבוה בז'נבה, לימודיו מומנו על ידי מלגה בתמורה ללימודים במדינות מתפתחות ועל כן בתום לימודיו הוא לימד שנה אחת בבית ספר אליאנס בתוניס, שנה לאחר מכן (1955) הוא עלה לישראל ולימד בבית ספר אורט באשקלון. לאחר שלוש שנים הוא עבר לירושלים ולימד בקריית נוער במשך כעשור.

ב-1961 במשפט אייכמן שימש ככתב עבור העיתונות הדנית. לצד עבודתו האקדמית ככתב חוץ רשמי לירחון של יהדות דנמרק.

ב-1973 במלחמת יום הכיפורים שירת בחיל האוויר וקיבל את אות מלחמת יום הכיפורים.

== קריירה ==
בשנת 1963 הצטרף לסגל בצלאל, שם שימש כפרופסור להנדסה תֵיאוּרית, והרצה במחלקות לארכיטקטורה, עיצוב תעשייה, תקשורת חזותית, עיצוב קרמי וזכוכית, צורפות ואופנה.

קורצווייל ידוע בסגנון ההוראה הייחודי שלו, המשלב ידע תאורטי מעמיק עם הומור וחוש אסתטי מפותח.

לימד גם במכללת שנקר, במכללה הטכנולוגית בחולון ובטכניון. בעשור האחרון שלו בבצלאל סייע בהקמת השלוחה החרדית. ובהקמת המרכז האקדמי לב, שם גם הרצה במחלקת אלקטרואופטיקה.

במשך הקריירה שלו שימש כשופט במספר תערוכות של עיצובי רהיטים.

ב-2018 בהיותו בן 89 פרש מעבודותו בבצאל, בבצלאל, לבד מעבודתו כמרצה שימש גם כחבר בוועד המנהל, בוועדה העליונה ובסנאט.

עם פרישתו קיבל את פרס יקיר בצלאל (2021). ב-2023 הדליק משואה ביום השואה.

== מורשת ==
פרופסור קורצווייל תרם רבות להתפתחות עולם העיצוב בישראל.

בטקס הפרישה שלו מבצלאל אמר תלמידו פרופסור עדי שטרן "פרופ' אריה קורצוויל הוא מרצה מוערך, הוותיק ביותר שלימד בבצלאל מעולם. במהלך עבודתו בבצלאל הוא הניח את היסודות להוראת השרטוט הטכני בישראל, ופיתח שיטות הוראה ייחודיות שנועדו להקל את העיסוק המופשט בהנדסה התלת־ממדית ובכל בעיות הגרפיקה של המרחב. תחומי הוראתו תורגמו הלכה למעשה בידי למעלה מעשרת אלפים תלמידיו בתחומי פעילותם..."

תלמידיו הרבים הקימו את עמוד הפייסבוק "גם אני למדתי אצל פרופ' קורצויל אריה (קורצי)".

מבין תלמידיו: רון ארד, אברום בורג, מישל קישקה, ספי חפץ, דוד טרטקובר, יזהר כהן ועדי שטרן נשיא בצלאל.

==ספריו==
* שיטות חדשות בפרספקטיבה, בצלאל, ירושלים 1992.
* סרטוט טכני לנגרות בנין ורהיטים, משרד התעשייה, תשל"ג, שלושה כרכים, ספרי לימוד חובה במערך הטכנולוגי של משרד החינוך.
* תוכנית לימודים כרך מספר 601 - לנתיב הטכנולוגי, משרד החינוך.

== חיים אישיים ==
קורצווייל נשוי לשרה (לבית ריקלין), אב לארבעה ילדים וסב לעשרות נכדים ונינים. הוא מתגורר בירושלים בשכונת בית וגן. קורצווייל דוגל בהשקפת עולם של הפועל המזרחי.

נכדו נרצח בפיגוע במכינה בעצמונה.

== קישורים חיצוניים ==

* 
* 
* 
* 
* 

== הערות שוליים ==

קטגוריה:סגל בצלאל
קטגוריה:ישראלים ילידי דנמרק
קטגוריה:בוגרי ישיבת טלז
קטגוריה:מדליקי משואה ביום השואה
קטגוריה:ישראלים שנולדו ב-1931
ג'ים גרינגר

ג'יימס אדוארד גרינגר (באנגלית: James Edward Geringer; ) הוא פוליטיקאי אמריקאי מוויומינג, איש המפלגה הרפובליקנית, שכיהן כמושל ויומינג ה-30 בשנים 1995–2003.
==ראשית חייו==
ג'ים גרינגר נולד בגדל בחווה בעיירה ויטלנד שבוויומינג. אביו, גוטליב גרינגר, היה גרמני של הוולגה מהעיר לאופה (Lauwe), כיום יבלונובקה שבמחוז סראטוב, האימפריה הרוסית. אמו, אדלה מלין (לבית יוהנסון), הייתה ממוצא שוודי. הוא למד באוניברסיטת המדינה של קנזס, שם הוא היה חבר באחוות המשולש , וקיבל תואר בהנדסת מכונות. במשך עשר שנים עד לפרישתו הוא שירת בחיל האוויר של ארצות הברית. לזמן קצר הוא עבד בתחנת כוח בוויטלנד לפני שרכש לעצמו חווה.

==קריירה פוליטית==
ב-1982 התמודד גרינגר בהצלחה על מושב בבית הנבחרים של ויומינג מטעם המפלגה הרפובליקנית. לאחר שכיהן במשך שש שנים, הוא נבחר למושב בסנאט המדינתי מטעם מחוז הבחירה השלישי. ב-1994 נבחר גרינגר כמושל ויומינג.

במשך רוב הקריירה הפוליטית שלו היה גרינגר באופן כללי שמרן. כמושל הוא סייע להעביר חוקים שהסדירו תביעות ייצוגיות, קבעו רפורמות בחוקי פשיטת הרגל, הקשיחו את החוק הפלילי, הגדירו בחוק בתי ספר בזיכיון, והורידו מיסים. על כל פנים, הוא התנתק מהמפלגה הרפובליקנית כאשר תמך בכללי איכות הסביבה ובתיקון לשוויון זכויות.

ב-1997 קרא גרינגר לחרם על אמריקה און ליין לאחר שסונדרה לונדון העלתה סדרה של התוודויות על רצח שנשלחו אליה על ידי "רוצח הפרצופים המחייכים", קית' האנטר ג'ספרסון, מתוך מחאה על כך שהוא מצא את הפרסום כפוגע. אף על פי שלונדון הסירה מרצונה את הדף המדובר מהאתר, חסמה אותה החברה מגישה לפרסום בו, צעד שגרם לתמיכה בה בכל רחבי הרשת, כולל הצעות לקבלת מרחב רשת חופשי.

לאחר תום כהונתו כמושל, הצטרף גרינגר ל-Esri שברדלנדס, קליפורניה, כמנהל מדיניות ואסטרטגיות למגזר הציבורי.

גרינגר הוא אחד מהמושלים שייסדו את אוניברסיטת המושלים המערבית , וכיום הוא חבר אמריטוס של חבר הנאמנים של המוסד.

==קישורים חיצוניים==

* [https://www.nga.org/governor/jim-geringer/ ג'ים גרינגר] באתר אגודת המושלים הלאומית 
* [https://politicalgraveyard.com/bio/gerard-gerrity.html#823.02.52 ג'ים גרינגר] באתר The Political Graveyard 
* [https://web.archive.org/web/20110604000459/http://wyoarchives.state.wy.us/Research/Governors/Governor.asp?gov=38&criteria=gov&x=13&y=5 ג'ים גרינגר] בארכיון המדינה של ויומינג 

==הערות שוליים==

קטגוריה:מושלי ויומינג
קטגוריה:מושלי מדינות ארצות הברית מהמפלגה הרפובליקנית
קטגוריה:חברי בית המחוקקים של ויומינג
קטגוריה:קצינים וחוגרים בחיל האוויר של ארצות הברית
קטגוריה:אמריקאים ממוצא גרמני
קטגוריה:אמריקאים ממוצא שוודי
קטגוריה:אמריקאים שנולדו ב-1944
מוסטפה פורמוחמדי

מוסטפא פורמוחמדי (בפרסית: مصطفی پورمحمدی; נולד ב-9 במרץ 1960) הוא פוליטיקאי ותובע איראני, שכיהן בתפקידים שונים בממשל האיראני. הוא היה שר הפנים מ-2005 עד 2008 ושר המשפטים מ-2013 עד 2017. לפי הדיווחים, פורמוחמדי מעורב בהוצאה להורג של אסירים ב-1988.<ref name="state.gov">[https://2001-2009.state.gov/r/pa/prs/ps/2006/73894.htm Interior Minister Pour-Mohammadi and Iranian Human Rights Abuses] U.S. State Department 11 October 2006</ref>

==ביוגרפיה==
פורמוחמדי נולד בקום ב-1960.<ref name=ird12dec></ref><ref name=AlexanderHoenig2008></ref> עם זאת, אירנ"א מדווחת על שנת הולדתו כ-1959.<ref name=gs></ref>

הוא למד פסיקה אסלאמית, ופילוסופיה אסלאמית בסמינר הגקאני בקום<ref name=ird12dec/><ref name=rand10></ref>. הוא השלים את השכלתו במשפט אסלאמי במשהד, קום ובטהראן.<ref name=ird12dec/> הוא בעל תואר במשפטים ברמה ארבע ובמשפט אסלאמי, המקביל לדוקטורט.<ref name=ird12dec/>

פורמוחמדי היה תובע של בית המשפט המהפכני בבנדר עבאס, קרמנשה ומשהד מ-1979 עד 1986.<ref name=gs></ref> לאחר מכן שימש כתובע בבית המשפט המהפכני של הכוחות המזוינים באזורי המערב ב-1986.<ref name="unhcr"></ref>

הוא מונה לסגן שר המודיעין בשנת 1987 תחת שר המודיעין דאז חוג'ת אל-אסלאם עלי פלאחיאן במהלך כהונתו של הנשיא לשעבר אכבר האשמי רפסנג'אני<ref name=ird12dec/><ref name=haeri></ref>. הוא גם מונה למנהל מנהלת המודיעין הנגדי במשרד.<ref name=mii></ref> בשנים 1997 עד 1998 שימש פורמוחמדי כמנהל מנהלת קשרי החוץ של המשרד.<ref name=mii/> כהונתו כסגן שר המודיעין הסתיימה ב-1999.<ref name=ewatch></ref><ref></ref>

בנוסף, הוא שימש בפועל סגן שר ההסברה בין השנים 1997 ל-1999.<ref name=gs/> הוא גם כיהן כחבר וראש חבר הנאמנים של המרכז למסמכי המהפכה האסלאמית. הוא מונה על ידי המנהיג העליון, עלי ח'אמנאי לראש המחלקה הפוליטית והחברתית של משרדו ב-2003.<ref name=gs/>

ב-24 באוגוסט 2005, מונה פורמוחמדי לשר הפנים על ידי נשיא איראן דאז מחמוד אחמדינז'אד.<ref name=masoud></ref><ref name=fna17march/> המג'לס אישר אותו כשר עם 153 קולות בעד.<ref name=pay25aug></ref> במאמץ לשים קץ למצוקת הפליטים, השתתף פורמוחמדי בפגישה של נציבות האו"ם לפליטים ב-10 באוקטובר 2006 בז'נבה, שווייץ.<ref>[http://www.iranian.ws/iran_news/publish/article_18208.shtml Iran's murderous mullah to attend UN meeting] Persian Journal 10 October 2006</ref> הוא הודח מתפקידו בממשלת איראן במאי 2008. הוא פוטר לכאורה בגלל שהודיע למנהיג העליון, האייתוללה עלי ח'אמנאי על אי-הסדרים בבחירות ללא הסכמתו של אחמדינז'אד.<ref></ref>

לאחר מכן מונה פורמוחמדי לראש משרד הפיקוח הכללי של איראן.<ref></ref> הוא הכריז על מועמדותו לבחירות לנשיאות 2013 במרץ 2013 אך פרש לטובת מנוצ'הר מותכי<ref name=fna17march></ref>. ב-4 באוגוסט 2013, פורמוחמדי מונה על ידי הנשיא החדש שנבחר חסן רוחאני לשר המשפטים ואושר ב-15 באוגוסט על ידי המג'לס.<ref></ref> ב-2 באוגוסט 2017 הוכרז שהוא לא יהיה חלק מהממשלה השנייה של רוחאני. הוא התמודד בבחירות לנשיאות איראן 2024.

==הערות שוליים==

==קישורים חיצוניים==
* 

קטגוריה:פוליטיקאים איראנים
קטגוריה:איראנים אנטי-ציונים
קטגוריה:איראנים אנטי-אמריקאים
קטגוריה:מוסלמים שיעים
קטגוריה:איראנים שנולדו ב-1960
קרב שג'אעייה (2024)

קרב שג'עייה השלישי היה קרב במסגרת מלחמת חרבות ברזל, בין כוחות אוגדה 98 של צה"ל לבין ארגוני הטרור ברצועת עזה ובראשם חמאס. הקרב החל ב-27 ביוני 2024 והסתיים ב-10 ביולי 2024.

כוחות אוגדה 98 פתחו בהתקפה על יעדי טרור במרחב שג'עייה ונלחמו מעל ומתחת לקרקע במקביל. צוותי הקרב החטיבתיים 7 והצנחנים חיסלו מחבלים רבים בהיתקלויות, ואיתרו מחסן אמצעי לחימה במתחם בית ספר במרחב. לוחמי צוות הקרב של חטיבה 7 החלו בפעילות ממוקדת באור יום במרחב שג'אעייה. במהלך הלילה של 28 ביוני, צוות הקרב של חטיבת הצנחנים החל לפעול ופשט על תשתיות טרור במרחב.

== רקע ==
בעקבות טבח 7 באוקטובר 2023 בו נהרגו ונרצחו בני אדם בידי ארגוני הטרור הפלסטינים בראשות חמאס, הכריזה ישראל מלחמה על ארגוני הטרור ברצועת עזה וצה"ל פתח במלחמת חרבות ברזל. החלק העיקרי במלחמה הוא התמרון הקרקעי ברצועת עזה במלחמת חרבות ברזל בו לחמו כוחות יבשה, אוויר וים של צה"ל ברצועת עזה על מנת לטהרה ממחבלי חמאס ולהחזיר את החטופים הישראלים ברצועת עזה במלחמת חרבות ברזל. התמרון החל מצפון לדרום, ובנובמבר 2023 החלו כוחות צה"ל בלחימה בעיר עזה ובפרבריה, בהם שג'אעייה.

בקרב שג'אעייה (2023) פירק צה"ל את גדוד שג'אעייה של החמאס וחיסל למעלה מ-900 מחבלים. אחרי נסיגת כוחות צה"ל החל חמאס להתבסס מחדש בשכונה ולשקם את תשתיות הטרור בה. בעקבות מידע מודיעיני הוחלט בצה"ל על כניסה מחודשת לשג'אעייה על מנת למנוע מחמאס לבסס את עצמו בשכונה ולשקם את עצמו. ב-27 ביוני 2024 החל קרב שג'אעייה הנוכחי.

== מהלך הקרב ==

ב-28 ביוני במהלך הקרבות נהרגו סמ"ר יאיר אביטן, לוחם בגדוד 890 שבחטיבת הצנחנים ורס"ל (במיל') יקיר שמואל טייטלבוים, לוחם בגדוד 77 שבחטיבת השריון 7.

ב-30 ביוני נפצע באורח קשה במהלך הקרבות לוחם מגדוד 890 של הצנחנים.

ב-3 ביולי נפגע טנק של חטיבה 7 מפגיעת טיל נ"ט, כתוצאה מכך נהרג סרן איליי אלישע לוגסי, מפקד צוות בגדוד 75 של חטיבה 7. באירוע שבו נפל סרן לוגסי נפצעו עוד שלושה לוחמים מהגדוד באורח קשה. באותו היום, במהלך היתקלות עם חוליית מחבלי חמאס מטווח קרוב במבנה, נהרג סרן רואי מילר, מפקד מחלקה בפלוגת תומר בגדוד רותם של חטיבת גבעתי. שני לוחמים מהגדוד נפצעו.

ב-4 ביולי נהרג סמ"ר אייל מימרן, לוחם בגדוד 101 של חטיבת הצנחנים.

נכון ל-9 ביולי עם השלמתו הקרב בשג'אעיה השמידו לוחמי יהל"ם מעל 6 ק"מ של מנהרות לחימה ברצועת עזה בשג'אעייה. בקרבות הרגו כוחות צה"ל למעלה מ-150 מחבלים. בסך הכל השמידו לוחמי יהל"ם 8 מנהרות טרור.

== קישורים חיצוניים ==

* 
* 
* 
* 

== הערות שוליים ==

שג'אעייה (2024)
קטגוריה:עזה
קטגוריה:2024 בישראל
שדה פונקציות

בגאומטריה ובאלגברה, כל שדה נוצר סופית מעל שדה בסיס k נקרא שדה פונקציות. כל שדה פונקציות הוא השדה שאיבריו הם הפונקציות הרציונליות המוגדרות על יריעה אלגברית אי-פריקה מסוימת. עבור יריעה אפינית אי-פריקה, אפשר לתאר את השדה כשדה שברים של חוג הפונקציות הפולינומיות של היריעה, שהוא תחום שלמות, ואותו אפשר להציג באמצעות יוצרים ויחסים.
* שדה נקרא רציונלי מעל שדה הבסיס k אם הוא מהצורה <math>k(x_1,\dots,x_n)</math>, כלומר שדה השברים של חוג פולינומים. יריעה אלגברית נקראת רציונלית אם שדה הפונקציות שלה הוא רציונלי. בעיית נתר עבור פעולה של חבורה סופית G כחבורת תמורות של היוצרים של שדה רציונלי E, שואלת האם שדה הַשֶּבֶת הוא רציונלי. בפרט, נסמן להלן ב-<math>k(G)</math> את שדה השבת של <math>k(\{x_g\}_{g \in G})</math> תחת הפעולה הטבעית של G.
* שדה F הוא רציונלי ביציבות (stably rational) אם <math>F(t_1,\dots,t_m)</math> רציונלי לאיזשהו m. כל שדה רציונלי הוא רציונלי ביציבות, אבל ההפך אינו נכון.
* שדה F הוא נסג רציונלי (retract rational) אם L הוא שדה השברים של תחום שלמות A כך שקיים חוג <math>R = k[x_1,\dots,x_n][1/f]</math> עם שיכון של A ב-R והטלה של R על A, שהרכבתם היא הזהות על A. אם F רציונלי ביציבות, אז F הוא נסג רציונלי. ההפך אינו נכון מעל <math>k = \mathbb{Q}</math> (דוגמה נגדית: <math>\mathbb{Q}(\mathbb{Z}_{47})</math>). דוגמה נגדית מעל <math>k = \mathbb{C}</math> אינה ידועה.
* שדה F הוא יונירציונלי (unirational) אם F הוא תת-שדה של שדה רציונלי. כל נסג רציונלי הוא יונירציונלי. ההפך אינו נכון (דוגמאות נגדיות: <math>\mathbb{Q}(\mathbb{Z}_{8})</math> ו-<math>\mathbb{C}(P)</math> עבור חבורה P מסוימת מסדר p^9).

==לקריאה נוספת==
* Ming-chang Kang, [https://www.sciencedirect.com/science/article/pii/S0021869311005862 Retract rational fields], 2012.

==קישורים חיצוניים==
* 

קטגוריה:תורת השדות
נמטורי

הנמטורי בלטינית: Nemeturii; בגאלית עתיקה: Nemeturioi, 'תושבי נמטון' - ) היו שבט גאלי ששכן בהרי האלפים מריטימה בתקופת הברזל.

== שם ==
הם מוזכרים כ-Nemeturicae על ידי קוֹלוּמלה (המאה הראשונה לספירה),<ref>Columella. De Re Rustica, 12:22.</ref> וכ-Nemoturica ו-Nematuri על ידי פליניוס הזקן (המאה הראשונה לספירה).<ref>Pliny. Naturalis Historia, 3:137, 12:24:1.</ref><ref name=":0">, s.v. Nemeturii.</ref>

השם האתני Nemeturii הוא צורה לטינית של המילה הגאלית Nemeturioi. הוא נובע מהשורש nemeto, שפירושו 'מקום קדוש, מקדש', וניתן לתרגם אותו כ'תושבי המקומות הקדושים'.

== גאוגרפיה ==
הנמטורי שכנו בעמק ורדון או ואר העליון. הטריטוריה שלהם הייתה ממוקמת מזרחית לאגואיטורי, מערבית לאקדיני, צפונית לוורגוני ול-Nerusii, ודרומית לסבינקאטס והקטוריגס.<ref>, Map 16: Col. Forum Iulii-Albingaunum, Map 17: Lugdunum.</ref>

== היסטוריה ==
הם מוזכרים על ידי פליניוס הזקן כאחד מהשבטים האלפיניים שנכבשו על ידי רומא בשנים 15–16 לפני הספירה, וששמו נחקק על הטרופאום אלפיום.<ref name="Pliny">Pliny. Naturalis Historia, [https://www.loebclassics.com/view/pliny_elder-natural_history/1938/pb_LCL352.103.xml 3:20].</ref>

== לקריאה נוספת ==
<div class="mw-content-ltr">
*
</div>

== ביבליוגרפיה ==
<div class="mw-content-ltr">
*
*
*
*
</div>

== הערות שוליים ==

קטגוריה:גאלים
קטגוריה:שבטים גאלים
קטגוריה:עמים קדומים
תנועות להט"ב

דגל הגאווה מונף בצעדה ב[[טולוז, צרפת]]
תנועות לסביות, הומואים, ביסקסואלים וטרנסג'נדרים (להט"ב) הן תנועות חברתיות שדוגלות בהכרה, סיוע וזכויות לאנשים להט"בים בחברה. אין ארגון ראשי או ארגון מרכזי כולל המייצג את כל הלהט"בים ואת האינטרסים שלהם, אך ארגוני זכויות להט"ב רבים פעילים ברחבי העולם. הארגון הראשון לקידום זכויות להט"ב היה הוועדה המדעית-הומניטרית, שנוסדה ב-1897 בברלין.

מטרה נפוצה בקרב תנועות אלו היא שוויון זכויות ללהט"בים, לרוב תוך התמקדות ביעדים ספציפיים כמו הפסקת ההפללה של הומוסקסואליות או חקיקה להכרה ב נישואים חד מיניים. תנועות אחרות התמקדו בבניית קהילות להט"ב או פעלו לשחרו החברה הרחבה מביפוביה, הומופוביה וטרנספוביה. תנועות להט"ב המאורגנות כיום מורכבות ממגוון רחב של אקטיביזם פוליטי ופעילות תרבותית, לרבות לובי פולטי, צעדות או אירועי רחוב (כמו מצעד הגאווה), קבוצות תמיכה, תקשורת, אמנות ומחקר.

קטגוריה:להט"ב: היסטוריה
נותארקטוס טנברוסוס

נותארקטוס טנברוסוס (שם מדעי: Notharctus tenebrosus; נותארקטוס פירושו דוב מזויף. טנברוסוס פירושו אפל או קודר) היה פרימט מוקדם מהאאוקן המוקדם, לפני כ-38–54 מיליון שנים. המאובן שלו נמצא על ידי פרדיננד היידן בשנת 1870 בדרום מערב ויומינג. כאשר נמצא לראשונה, חשבו כי הוא יונק גדול מסדרת הפכידרמטה (Pachydermata) - סדרה שכיום כבר לא נעשה מיון על פיה ואליה השתייכו פילים, היפופוטמים, טפירים וקרנפים. סברו שהוא פכידרם קטן בשל ריכוז מאובני הפכידרם באזור. עם זאת, לאחר גילוי שלד כמעט שלם על ידי וולטר גריינג'ר, גם הוא בוויומינג, זיהויו של הנותארקטוס טנברוסוס התבסס כפרימט. נותארקטוס טנברוסוס דומה ללמורים של ימינו, אם כי אין ביניהם קשר ישיר.

נותארקטוס טנברוסוס השתייך לקבוצת פרימטים נכחדת הידועה בשם אדפיפורמס. מאובנים שלה נמצאו באמריקה הצפונית. פרימטים אדפיפורמיים היו בין הפרימטים הראשונים שהיה להם מערך התאמות לחיים על עצים, כגון אחיזה באמצעות כפות ידיים, ראייה דו-עינית וגב גמיש. בנוסף לכך, מבנה העין מצביע על כך שהיו פעילים ביום.

== מורפולוגיה ==
במוזיאון הלאומי להיסטוריה של הטבע, פריז]]
לנותארקטוס טנברוסוס היה פיצול לסתי (Mandibular symphysis) ושיניים טוחנות עם פסגות חיתוך וגזירה מפותחות. החותכות היו דמויות יתדות. היו לו ניבים דימורפיות מבחינה מינית (כלומר, לזכר ולנקבה היו מופעים שונים). לטוחנות העליונות של מין זה היה חוד, והחוטם היה באורך בינוני, עם עצם גולגולת ארוכה מעל הלסת (עצם טרום-מכסילרית, Premaxilla, קצת בדומה לאליגטור, אם כי בלי קשר אבולוציוני, רק כמופע של אבולוציה מתכנסת). לנותארקטוס טנברוסוס הייתה עצם דמע (בצד הפנימי של העין) שהייתה ממוקמת בקצה ארובת העין אך לא קדמית לה. נוסחת החוליות של נותארקטוס טנברוסוס היא 7 חוליות בצוואר הרחם, 12 בחזה, 8 במותניים, 3 בעצם העצה ו-19 ומעלה בזנב. לפי המאובנים, לנותארקטוס טנברוסוס היו גפיים אחוריות ארוכות, גו וזנב. בכפות הידיים והרגליים, האגודל ואצבעות כף הרגל היו גדולים ומנוגדים זה לזה, והאצבעות והבהונות ארוכות ובעלות ציפורניים,<ref name="Fleagle"></ref> ואילו בכף הרגל עצם השוק הייתה קצרה יחסית. יש עדויות לכך שלמין היה סוג של טופר טיפוח, הנחשב כאמצעי ביניים בין טופר טיפוח לציפורן.<ref name="Maiolino2012">
</ref> לנותארקטוס טנברוסוס הייתה מסת גוף ממוצעת של 4.2 ק"ג והוא היה בערך באורך של 40 ס"מ ללא זנבו.

== דיאטה ותנועה ==
בהתבסס על מורפולוגיה דנטלית, ככל הנראה לנותארקטוס טנברוסוס הייתה דיאטה עשירה בעלים.

בהתבסס על מורפולוגיה של עצם הגפיים, ככל הנראה נותארקטוס טנברוסוס זז בקפיצה נע על ארבע והיה שוכן עצים.

== קישורים חיצוניים ==
* https://www.webcitation.org/5kmoBU7xw?url=http://www.geocities.com/CapeCanaveral/Lab/8932/Adapidae.html
* https://web.archive.org/web/20080923123137/http://www.ansp.org/museum/leidy/paleo/notharctus.php
* http://members.tripod.com/cacajao/notharctus_tenebrosus.html
* [http://www.helsinki.fi/~mhaaramo/metazoa/deuterostoma/chordata/synapsida/eutheria/primates/strepsirrhini/nothactinae.html ארכיון הפילוגנטיות של מיקו]

== הערות שוליים ==

קטגוריה:בעלי חיים שתוארו ב-1870
קטגוריה:טקסונים שתוארו בידי ג'וזף ליידי
קטגוריה:מאובני טקסונים שתוארו ב-1870
קטגוריה:יונקים פרהיסטוריים שחיו באמריקה הצפונית
קטגוריה:יונקים פרהיסטוריים שחיו באירופה
קטגוריה:פרימטים שחיו באאוקן
קבוצת פיק

פיק (ברוסית: ПИК) היא חברת פיתוח ובנייה רוסית, מפתחת הנדל"ן הגדולה ביותר ברוסיה<ref></ref>. מטה החברה ממוקם במוסקבה.
==היסטוריה==
חברת משכנתא ראשונה (לימים PIK Group) נוסדה בשנת 1994 על ידי יורי ז'וקוב וקיריל פיסריוב 
<ref></ref>.
בשנת 2006, פיק החלה להרחיב את פעילות הפיתוח במחוזי רוסיה. החברה החלה ליישם פרויקטים בערים כמו קלינינגרד, ירוסלבל, קלוגה, אובנינסק, ניז'ני נובגורוד, טגנרוג, נובורוסייסק, פרם, אומסק.

בסוף מאי 2007 נערכה הנפקה, במהלכה מכרו בעלי המניות של PIK 15% ממניות החברה תמורת 1.85 מיליארד דולר שווי שוק
החברה כתוצאה מההנפקה הסתכם ב-12.3 מיליארד דולר<ref></ref>. בשנת 2013 ביצעה החברה הנפקה נוספת של מניות. מניות החברה נסחרו בבורסה לניירות ערך בלונדון (LSE) ובבורסה לניירות ערך במוסקבה (MICEX).

בשנת 2017 החלה החברה ליישם פרויקטים בסנקט פטרבורג, ובשנת 2018 - ביקטרינבורג וטיומן.

בשנת 2021, PIK פתחה מכירות בפרויקט הראשון שלה בחו"ל - One Sierra במנילה בפיליפינים<ref></ref>.

בפברואר 2022, המותג PIK הוכר כמותג היקר ביותר בתעשיית פיתוח הנדל"ן האירופי לפי Brand Finance, ערכו עלה ב-87% והגיע ל-1.25 מיליארד דולר<ref></ref>.

==פעילות==
קבוצת פיק מתמחה בבנייה ומכירה של דיור ברמת נוחות, בעיקר בתחום בניית הדיור התעשייתי. מאז 1994, PIK בנתה יותר מ-30 מיליון מ"ר של דיור, וסיפקה דירות ליותר מ-2 מיליון איש. החברה פועלת ב-16 מחוזות ברוסיה, תוך התמקדות במוסקבה ובמחוז מוסקבה.

==קישורים חיצוניים==

* 

==הערות שוליים==

קטגוריה:חברות הנסחרות בבורסה לניירות ערך במוסקבה
קטגוריה:חברות רוסיות
Paint Box

"Paint Box" הוא שיר של להקת הרוק הבריטית פינק פלויד, שנכתב והושר על ידי הקלידן ריצ'רד רייט.<ref></ref><ref></ref> השיר יצא לראשונה בשנת 1967 כבי-סייד לסינגל "Apples and Oranges". השיר עוסק בגבר שחי במערכת יחסים מתעללת ויש לו חברים מלאכותיים.

== מילים ולחן ==
המאפיינים המוזיקליים של השיר כוללים את מילויי התופים הארוכים של ניק מייסון, וסולו פסנתר של רייט, אשר מסתובב סביב ספקטרום הסטריאו. רייט גם מכפיל על פסנתר טאק בנוסף לפסנתר האקוסטי הרגיל.

מילות השיר מתחילות ב"אתמול בלילה שתיתי יותר מדי / יושב במועדון עם כל כך הרבה טיפשים", וכוללות פזמון אמביוולנטי: "אני פותח את הדלת לחדר ריק / ואז אני שוכח".

השיר הוא הראשון מבין שירים רבים של פינק פלויד שכולל באופן בולט אקורד תשיעי נוסף במי מינור.<ref>Pink Floyd: Anthology (1980 Warner Bros. Publications, Inc., Secaucus N.J.)</ref> אקורד זה יהפוך לסימן ההיכר של החומר המוכר יותר שלהם: הוא פותח את The Dark Side of the Moon עם "Breathe". הוא בולט בשיר "Welcome to the Machine" מתוך האלבום Wish You Were Here, שם הוא מופיע לסירוגין עם אקורד שביעי בדו מז'ור במשך רוב השיר. "Dogs" מתוך Animals מתרכז סביב האקורד כפי שהוא מנוגן על גיטרות מכווננות כלפי מטה, והתוצאה היא גובה קונצרט של רה מינור תשיעי. השיר הופיע שוב בשירים "Hey You" ו-"Vera" מתוך "The Wall". הוא הופיע בלא פחות מארבעה שירים מתוך The Final Cut: השירים "Your Possible Pasts", "The Hero's Return", "The Gunner's Dream", ו-"The Fletcher Memorial Home".<ref>Pink Floyd: The Final Cut (1983 Pink Floyd Music Publishers Ltd., London, England.)</ref>

== שחרור ==
"Paint Box" יצא במקור במונו עבור הסינגל. מיקס סטריאו נכלל מאוחר יותר באוסף Masters of Rock, ובאלבום האוסף Relics בשם "Paintbox". האיות בן המילה האחת שומש גם כאשר מיקס המונו הונפק בדיסק השלישי של מהדורת הדלוקס לרגל 40 שנה ל-The Piper at the Gates of Dawn. השיר יצא במונו שוב בשנת 2016 על גבי תקליטורי Cambridge St/ation ו-Cre/ation במארז The Early Years 1965–1972.

== קליפ ==
סרט תדמית לשיר צולם עבור הטלוויזיה הבלגית ב-18 או ב-19 בפברואר 1968, בו הלהקה מבצעת פנטומימה לשיר על גשר בבריסל. אף על פי שסיד בארט עדיין היה חבר בלהקה כאשר השיר הוקלט (אוקטובר 1967) ובזמן צילומי הסרט, הסרט מציג את דייוויד גילמור על גיטרה, בהופעתו הראשונה בסרט עם פינק פלויד.<ref></ref><ref></ref> ניתן לראות את מבנה האטומיום ברקע בזמן שהלהקה מנגנת.

== משתתפים ==
* ריצ'רד רייט - שירה, פסנתר, פסנתר טאק
* סיד בארט - גיטרות אקוסטיות וחשמליות, קולות רקע
* רוג'ר ווטרס - גיטרה בס, קולות רקע
* ניק מייסון - תופים

== קישורים חיצוניים ==

==הערות שוליים==

קטגוריה:שירי 1967
קטגוריה:סינגלים מ-1967
קטגוריה:שירי פינק פלויד
קטגוריה:שירים באנגלית
קטגוריה:שירים על אלכוהול
קטגוריה:שירי פופ פסיכדליים
קטגוריה:סינגלים בהוצאת קולומביה רקורדס
אלכסיי גליבינסקי

אלכסיי גליבינסקי (נולד ב-23 בספטמבר 2004) הוא שחיין ישראלי, חבר נבחרת ישראל בשחייה. זוכה מדליית זהב באליפות אירופה (בלגרד 2024) במשחה שליחים משולב 100×4 מטר מעורב ושותף לשיא הישראלי במשחה שליחים משולב 4x100 מטר חופשי. נבחר לייצג את ישראל באולימפיאדת פריז (2024).

אבא של גליבינסקי הוא השחיין האולימפי ואדים אלכסייב. 

== ביוגרפיה ==
אלכסיי גליבנסקי בן למשפחה של שחיינים. אמא שלו, ילנה גליבינסקי, מאמנת השחייה בקבוצתו הפועל ירושלים ואבא שלו, השחיין האולימפי ואדים אלכסייב. 

== קריירה ==

===2023===
באליפות ישראל שנערכה בשנת 2023 זכה במדליית ארד במשחה ל-200 מטר מעורב אישי בתוצאה של 2:03.10 דקות, אחרי יעקב טומרקין ממכבי אשדוד (2:00.25 דקות) וגל כהן גרומי מהפועל ירושלים (2:03.09 דקות).

===2024===
====מדליית זהב באליפות אירופה====
באליפות אירופה שנערכה בבלגרד, סרביה ביוני 2024 זכה במדליית זהב במשחה שליחים משולב 100×4 מטר מעורב לאחר ששחה בשלב המוקדמות. כשחיין רביעי הוא קבע ב"זינוק שליחים" תוצאה של 48.93 שניות. מקום רביעי במשחה שליחים משולב 4x100 מטר חופשי ביחד עם יואב רומנו, אנסטסיה גורבנקו ואנדראה מורז בשיא ישראלי חדש של 3:27.02 דקות, מאית השנייה איטי ממדליית ארד שבה זכתה גרמניה. כשחיין שני הוא קבע ב"זינוק שליחים" תוצאה של 48.44 שניות, המהיר מבין השחיינים הישראלים. מקום שביעי במשחה שליחים 4x100 מטר חופשי בתוצאה של 3:17.14 דקות, כשחיין שלישי הוא קבע ב"זינוק שליחים" 48.60 שניות. מקום שמיני במשחה שליחים 4x100 מטר מעורב בתוצאה של 3:38.82 דקות, כשחיין שלישי הוא שחה את סגנון הפרפר ב"זינוק שליחים" בתוצאה של 53.46 שניות. נוסף לכך, הוא סיים במקום 28 במשחה ל-100 מטר חופשי בתוצאה של 49.49 שניות ובמקום 34 במשחה ל-100 מטר פרפר בתוצאה של 54.05 שניות. בסך הכל השתתף באליפות ב-11 מקצים. בסיום האליפות נבחר לייצג את ישראל באולימפיאדת פריז (2024).

באולימפיאדת פריז סיים במקום 14 במשחה שליחים 4x100 מטר חופשי ביחד עם תומר פרנקל, גל כהן גרומי ודניס לוקטב בתוצאה של 3:15.41 דקות, כשחיין רביעי הוא קבע ב"זינוק שליחים" תוצאה של 49.72 שניות.

== שיאים אישיים ==
===בריכה אולימפית===
* 100 מטר חופשי: 49.49 שניות (2024)
* 200 מטר חופשי: 1:49.06 דקות (2024)
* 100 מטר פרפר: 53.76 שניות (2023)
* 200 מטר מעורב אישי: 2:01.74 דקות (2024)

== קישורים חיצוניים ==

* [https://www.swimrankings.net/index.php?page=athleteDetail&athleteId=5267124 אלכסיי גליבינסקי], באתר Swimrankings 

== הערות שוליים ==

קטגוריה:שחייני חופשי ישראלים
קטגוריה:שחייני פרפר ישראלים
קטגוריה:שחייני מעורב אישי ישראלים
קטגוריה:שחיינים אולימפיים ישראלים
קטגוריה:שחיינים ישראלים באולימפיאדת פריז (2024)
קטגוריה:ישראלים שנולדו ב-2004
Acoustic by Candlelight

Acoustic by Candlelight: Live on the Born Free Tour הוא אלבום הופעה משותף של השחקנית והזמרת קרי אליס והגיטריסט והזמר בריאן מיי, שיצא לאור ב-17 ביוני 2013. באלבום מופיעות 15 רצועות שהוקלטו בעת הלג הראשון בסיבוב ההופעות המשותף של השניים, Born Free Tour.

== רשימת השמעה ==

== היסטוריית הוצאות לאור ==
{| class="wikitable"
!מדינה
!תאריך
!פורמט
!חברת תקליטים
!גרסה
|-
| rowspan="2" |הממלכה המאוחדת
|17 ביוני 2013
|תקליטור
| rowspan="3" |דאק
| rowspan="3" |סטנדרטית
|-
|24 ביוני 2013
|תקליט, הורדה דיגיטלית
|-
|ארצות הברית
|6 באוגוסט 2013
|הורדה דיגיטלית
|}

==קישורים חיצוניים==

קטגוריה:אלבומי הופעה מ-2013
קטגוריה:אלבומי הופעה באנגלית
גריגורי בונגרד-לוין

גריגורי בונגרד-לוין (ברוסית: Григорий Максимович Бонгард-Левин ; (26 באוגוסט 1933 - 30 בספטמבר 2008) היה היסטוריון, סובייטי-רוסי ממוצא יהודי. הוא התמחה בהיסטוריה של הודו ומדינות אסיה נוספות.
==קורות חיים==
גריגורי בונגרד-לוין נולד בשנת 1933 במוסקבה למשפחה יהודית. אביו היה אתנוגרף, פרופסור באוניברסיטת מוסקבה.

לאחר סיום לימודי בית ספר בונגרד-לוין החל ללמוד היסטוריה באוניברסיטת מוסקבה וסיים את הלימודים בשנת 1956. הוא המשיך ללימודי תואר שלישי וקיבל את התואר בשנת 1961. בשנת 1970 הוא סיים עבודת פוסט-דוקטורט.

בונגרד-לוין היה מלמד היסטוריה באוניברסיטת מוסקבה ובשנת 1978 התמנה לפרופסור. הוא היה ראש קתדרה ומנהל מרכז לחקר הודו ובודיזם.

בשנת 1981 הוא התקבל כחבר בהתכתבות באקדמיה למדעים של ברית המועצות ובשנת 1991 מעמדו שודרג לחבר בפועל.

בונגרד-לוין היה חבר מערכת ועורך ראשי של מספר כתבי עת בתחום התמחותו. הוא כתב מספר ספרים בהם פירט תוצאות מחקריו. הוא קיבל פרס ברית המועצות בשנת 1988 ופרס הפדרציה הרוסית בשנת 2000. הוא התקבל למסדר האמנויות והספרות וללגיון הכבוד.

כהכרה להישגיו בתחום חקר הודו בונגרד-לוין נבחר לחבר במספר אגודות מדעיות בצרפת, איטליה ושוודיה. מממשלת הודו הוא קיבל עיטור.

בשנים אחרונות בונגרד-לוין החל לעסוק בחקר ספרות רוסית ויצירות של גולים רוסים במחצית הראשונה של המאה ה-20. ביחד גם קונסטנטין אזאדובסקי הוא ערך והוציא לאור אוסף יצירות של קונסטנטין בלמונט (2005).

בונגרד-לוין חלה בסרטן ונסע לטיפול בצרפת אך הטיפול לא הצליח והוא נפטר בשנת 2008 בניי-סיר-סן. הוא נטמן במוסקבה בבית העלמין טרויקורובסקויה.

==קישורים חיצוניים==
* [http://www.orientalstudies.ru/rus/index.php?option=com_personalities&Itemid=74&person=115 ביוגרפיה] 

קטגוריה:מדענים יהודים סובייטים
קטגוריה:מזרחנים יהודים רוסים
קטגוריה:היסטוריונים יהודים
קטגוריה:היסטוריונים רוסים
קטגוריה:מעוטרי עיטור התהילה
קטגוריה:יהודים חברי האקדמיה הרוסית למדעים
קטגוריה:יהודים חברי האקדמיה למדעים של ברית המועצות
קטגוריה:סגל אוניברסיטת מוסקבה
קטגוריה:מקבלי עיטור אות הכבוד
קטגוריה:מקבלי אות לגיון הכבוד
קטגוריה:מסדר האמנויות והספרות
קטגוריה:ילידי 1918
קטגוריה:נפטרים ב-1995
קונסטנטין אזאדובסקי

קונסטנטין אזאדובסקי (ברוסית: Константин Маркович Азадовский ; נולד ב-14 בספטמבר 1941) הוא חוקר ספרות סובייטי-רוסי ממוצא יהודי. 
==קורות חיים==
קונסטנטין אזאדובסקי נולד בשנת 1941 בלנינגרד למשפחה של חוקר ספרות מארק אזאדובסקי. סב של המשפחה היה ממשפחת קנטוניסטים והתנצר.

לאחר פלישת נאצים לברית המועצות המשפחה נותרה בעיר ועברה את חורף הקשה של שנת 1941 של מצור לנינגרד. במרץ 1942 המשפחה נמלטה לאירקוטסק בה התגוררו קרובי משפחה. הם חזרו ללינגרד בשנת 1945.

בשנת 1958 אזאדובסקי החל לימודי פילולוגיה באוניברסית לנינגרד. הוא התמחה בספרות גרמנית וסיים את הלימודים בהצטיינות בשנת 1963. הוא המשיך ללימודי ערב בהיסטוריה.

אזאדובסקי החל ללמד במוסדות להשכלה גבוהה בלנינגרד והחל לימודי תואר שלישי. בשנת 1969 הוא היה עד בפרשת דיסידנט יפים סלנסקי שהואשם באחזקת סמים. אזאדובסקי סירב להעיד נגד סלנסקי ובעקבות כך נאלץ לעבור לפטרוזבודסק.

בהיותו בפטרוזבודסק אזאדוסבקי סיים עבודת תואר שלישי והיה מלמד שפות זרות באוניברסיטה מקומית. בהמשך הוא חזר ללנינגרד והחל ללמד ב"אקדמיה לאמנויות על שם מוחינה". אזאדובסקי מונה לפרופסור וכיהן כראש קתדרה לשפות זרות.

בשנת 1978 אזאדובסקי הואשם בפעילות נגד השלטון אך בסופו של דבר נעצר והואשם באחזקת סמים. הוא נשפט לשנתיים ונשלח לאזור מגדן. אשתו נשפטה לשנה וחצי. בשנת 1998 הם קיבלו הכרה כאסירים פוליטיים על ידי בית המשפט (שמם טוהר עוד בשנת 1989).

אזאדובסקי כתב מספר רב של מאמרים על ספרות גרמנית וספרות רוסית של תחילת המאה ה-20. הוא חבר מערכת של מספר ירחונים ספרותיים וכתבי עת בנושא חקר ספרות. בשנת 2005 ביחד עם גריגורי בונגרד-לוין הוא היה עורך של אוסף יצירות של קונסטנטין בלמונט.

על פעילותו בחקר ספרות לאזאדובסקי הוענקו מספר פרסים. בשנת 2011 הוא קיבל עיטור הכבוד של הרפובליקה הפדרלית של גרמניה. הוא חבר בארגון הסופרים הבין-לאומי.

בשנת 2001 אזאדובסקי חתם על מכתב להגנת ערוץ טלוויזיה NTV. במרץ 2014 הוא גינה סיפוח חצי האי קרים.

==קישורים חיצוניים==
* [https://web.archive.org/web/20150402191240/http://voplit.ru/main/index.php/archive/persons/azadovskiy ביוגרפיה] 

קטגוריה:מדענים יהודים סובייטים
קטגוריה:חוקרי ספרות רוסים
קטגוריה:חוקרי ספרות יהודים רוסים
קטגוריה:מעוטרי מסדר הכבוד של הרפובליקה הפדרלית של גרמניה
קטגוריה:מתנגדי משטר בברית המועצות
קטגוריה:ילידי 1941
קטגוריה:מורשעים בעבירות על רקע אידאולוגי בברית המועצות
מארק אזאדובסקי

מארק אזאדובסקי (ברוסית: Марк Константинович Азадовский ; (18 בדצמבר 1888 - 24 בנובמבר 1954) היה חוקר ספרות ופולקלור סובייטי-רוסי ממוצא יהודי. קונסטנטין אזאדובסקי הוא בנו.
==קורות חיים==
מארק אזאדובסקי נולד בשנת 1888 באירקוטסק למשפחת יהודים שהתנצרו. סבו היה קנטוניסט, יליד ברדיצ'ב שאחרי סיום השירות הצבאי התיישב באירקוטסק. קוסמונאוט בוריס וולינוב קרוב משפחתו.

עד לשנת 1907 מארק אזאדובסקי למד באירקוטסק. בשנה זו הוא נעצר והואשם באחזקת ספרות מהפכנית. הוא שוחרר מחוסר הוכחות. אביו העביר אותו לחברובסק בו הוא הצליח לקבל "תעודת יושר". זה איפשר לו להתקבל ללימודים באוניברסיטת סנקט פטרבורג בה הוא למד עד לשנת 1913.

בשנים 1913-1915 אזאדובסקי השתתף בסיור מדעי בסיביר המזרחית. במהלך הסיור הוא אסף סיפורי עם רבים.

בשנת 1921 אזאדובסקי החל ללמד במוסד להשכלה גבוהה בעיר צ'יטה ובשנת 1923 עבד לאוניברסיטת אירקוטסק. הוא השתתף במספר סיורים מדעיים באזור. בשנת 1925 הוא קיבל מדליית זהב של האגודה הגאוגרפית הרוסית על ממצאי סיוריו.

בשנת 1930 אזאדובסקי הגיע ללנינגרד והיה פרופסור במכון לחקר דיבור. בשנת 1935 הוא קיבל תואר "דוקטור למדעים".

במרץ 1942 ביחד עם המשפחה הוא הצליח לצאת מלנינגרד הנצורה ועד לשנת 1945 היה מלמד באוניברסיטת אירקוטסק. לאחר סיום המלחמה הוא חזר ללנינגרד.

בשנת 1948, בתחילת המאבק נגד קוסמופוליטיות הוא ביחד עם פרופסורים נוספים ויקטור ז'ירמונסקי, גריגורי גוקובסקי ובוריס אייכנבאום פוטרו מהאונברסיטה. אזאדובסקי שכבר היה לאחר התקף לב איבד את ההכרה עוד במהלך הישיבה.

לאור מצבו הבריאותי הוא היה מרותק למיטה, עבר כמה ניתוחים ונפטר בשנת 1954 בלנינגרד.

==קישורים חיצוניים==
* [https://web.archive.org/web/20240406231337/https://litrossia.ru/item/5324-oldarchive/ ביוגרפיה] 

קטגוריה:מדענים יהודים סובייטים
קטגוריה:חוקרי ספרות יהודים רוסים
קטגוריה:סגל אוניברסיטת סנקט פטרבורג
קטגוריה:מקבלי עיטור הדגל האדום של העמל
קטגוריה:ילידי 1888
קטגוריה:נפטרים ב-1954
השריר הישר התחתון

השריר הישר התחתון (באנגלית: Inferior rectus muscle) הוא אחד משבעת השרירים החוץ-עיניים <small>(אנ')</small> ואחד מארבעת השרירים הישרים, לצידם של השריר הישר העליון, המדיאלי והצידי.

מקורו של השריר הישר התחתון ב (annulus of Zinn), והוא חודר לתוך המשטח הקדמי התחתון של העין.<ref></ref>

רוחבו של אזור חדירת השריר הוא כ-10.5 מ"מ והוא נמצא במרחק של כ-7 מ"מ מלימבוס הקרנית <small>(אנ')</small>.<ref>https://www.ncbi.nlm.nih.gov/pmc/articles/PMC1312149/</ref>

=== מקור עצבי ===
השריר הישר התחתון מעוצבב על ידי העצב מניע העיניים (האוקולומוטורי).<ref name=":3"></ref>

=== התפתחות ===
השריר הישר התחתון מתפתח מה העוברי במסלול הגולגולת, בדומה לשאר השרירים החוץ-עיניים.<ref name=":1"></ref>

=== אינטראקציה ===
נקודת החדירה של השריר הישר התחתון היא 6 מ"מ מנקודת הכניסה של השריר המדיאלי, וכ-8 מ"מ ממיקום כניסת השריר הישר הצידי.<ref name=":0"></ref>

== משמעות קלינית ==
שריר פגום, חלש או משותק, עלול לגרום לפזילה.<ref name=":3"></ref><ref name=":2"></ref> במקרים קלים, ניתן להשתמש במשקפי פריזמה כדי ליישר מחדש את העין בהדרגה. לחילופין במקרים חמורים, ניתן לתקן זאת בניתוח על ידי החלשה קלה של שריר הישר העליון.<ref></ref>

== הערות שוליים ==

קטגוריה:ראייה
קטגוריה:עין
סהרימניר

במיתולוגיה הנורדית, סהרימניר (נורדית עתיקה: Sæhrímnir), הוא חזיר שבשרו מבושל על ידי אנדהרימניר בסיר בשם אלדהרימניר. סהרימניר מוזכר בקצרה בבית יחיד בשיר "הבלדה של גרימניר" (Grímnismál) מהאדה הפואטית, ובנוסף גם בשני מקומות באדה הפרוזאית. מבין האזכורים באדה הפרוזאית, בולט האזכור המעמיק ביותר של סהרימניר במקורות הנורדיים, שנמצא בפרק ה-38 של "ההטעיה של גילבי". בפרק זה מתואר שאנשי ולהאלה כולם ניזונים כל יום מבשרו של החזיר סהרימניר ובכל ערב הוא מוחיה מחדש, ושהוא תמיד יוכל לספק את ביקושם של השוכנים בוולהאלה.

==אזכורים==
===אדה פואטית===
האדה הפואטית היא אוסף שירים מוקדמים יחסית מהמיתולוגיה הנורדית. סהרימניר מוזכר בבית ה-18 של השיר "הבלדה של גרימניר" (Grímnismál), אחד משירי האדה הפואטית. החלק הפואטי בשיר זה ממוסגר בתוך עלילה המתוארת בקטע פרוזאי מקדים. האלים הנשואים אודין ופריג אינם מסכימים לגבי התנהגות בנו המאומץ של אודין, גיירוד, בממלכה אשר הוא שולט עליה. פריג טוענת שגיירוד מענה את מבקריו, ומזהירה את גיירוד מפני מכשף. גיירוד לוכד ומענה מכשף בשם "גרימניר", שהוא בעצם אודין אביו, אך הוא אינו מודע לכך. אגננאר, בנו של גיירוד, מסייע לגרימניר, ודבריו של גרימניר מצוטטים בבתי השיר. לאחר ש"גרימניר" מעניק לאגנאר את ההזכות לשלוט בממלכה, הוא מונה 12 מקומות מיתולוגיים ואלים הקשורים למקומות הללו.

בבית שמגיע אחרי רשימת המקומות המיתולוגיים, גרימניר מזכיר את סהרימניר:

===אדה פרוזאית===
באדה הפרזואית, ספר שנכתב במאה ה-13 על ידי המשורר, הסופר והמדינאי האיסלנדי הנוצרי סנורי סטורלוסון, סהרימניר ותפקידו מתוארים באריכות בפרק 38 של הספר "ההטעיה של גילבי", והוא מוזכר גם במקום אחר באדה, ב"שפת השירה".

ב"הטעיה של גילבי", גילבי, מלך שוודיה מיתי שמתחזה לאדם בשם גנגלרי, שואל שלוש דמויות, ששמם "הנעלה", "הפחות קמעא במעלתו", ו"השלישי" שאלות אודות היקום המיתולוגי הנורדי. בדרך זו מציג הספר פרטים רבים אודות המיתולוגיה הנורדית. במהלך שיחתם, גנגלרי תוהה במה אודין מאכיל את אלו שנפלו בקרב מראשית העולם, שעל פי דברי השלושה, מגיעים אליו לוולהאלה, ומניינם כנראה גדול. בתשובתו ה"נעלה" משיב שאכן מניין הנופלים שהגיעו לוולהאלה גדול, ואחרים עוד יגיעו, אבל הם ידמו כמעט כש"הזאב" (פנריר) יגיע. הוא מוסיף שלמרות זאת, אף פעם לא יהיו מספיק אנשים בוולהאלה כדי שבשרו של "החזיר סהרימניר" לא יספיק להם. הוא מוסיף שבשרו של סהרימניר מבושל כל יום ושהוא חוזר לשלמותו בערב. לאחר שהנעלה נותן תשובה זו, הוא מעיר שמעטים "יהיו מספיק חכמים" כדי שיוכלו לענות על שאלתו של גנגלרי. לאחר מכין הוא מוסיף עוד פרטים, שלטבח קוראים אנדהרימניר ולסיר אלדהרימניר, ומצטט את הבית שבו מוזכר סהרימניר ב"בלדה של גרימניר" מהאדה הפואטית. לאחר מכן, גנגלרי שואל אם אודין גם ניזון באותה צורה, והנעלה משיב לו שאת האוכל שלו הוא נותן לשני זאבים בשם גרי ופרקי, ושהוא עצמו אינו זקוק לאוכל מפני שיין עבורו משמש גם כמשקה וגם כבשר.

ב"שפת השירה", השם סהרימניר מופיע לקראת סוף הספר, ברשימה של מילים פואטיות שיכולות לשמש כתחליף למילה "חזיר".

==הערות שוליים==

==לקריאה נוספת==
* אדווארד פטיט, The Poetic Edda, A Dual-Language Edition, קיימברידג': אופן בוק, 2023
* אנדי אורצ'רד, Dictionary of Norse Myth and Legend, לונדון: קאסל, 1997
* קרולינה לרינגטון, The Poetic Edda, אוקספורד: הוצאת אוניברסיטת אוקספורד, 2014
* אנתוני פולקס, Edda, לונדון: אוורימאן, 1995

קטגוריה:מיתולוגיה נורדית
קטגוריה:אלים נורדיים